b"\n_START_ARTICLE_\nWilliam Howard Stein\n_START_SECTION_\nBiografia\n_START_PARAGRAPH_\nVa n\xc3\xa9ixer el 25 de juny de 1911 a la ciutat de Nova York. Va estudiar qu\xc3\xadmica a la Universitat Harvard, on es llicenci\xc3\xa0 el 1930, i posteriorment es doctor\xc3\xa0 a la Universitat de Col\xc3\xbambia el 1939. A la Universitat Rockefeller de Chicago va iniciar la seva recerca sota la direcci\xc3\xb3 de Max Bergmann, al costat de Stanford Moore i, posteriorment, fou nomenat catedr\xc3\xa0tic de bioqu\xc3\xadmica._NEWLINE_Stein mor\xc3\xad el 2 de febrer de 1980 a la seva resid\xc3\xa8ncia de Nova York.\n_START_SECTION_\nRecerca cient\xc3\xadfica\n_START_PARAGRAPH_\nAl costat de Stanford Moore va assolir completar la seq\xc3\xbc\xc3\xa8ncia de la mol\xc3\xa8cula de la ribonucleasa, observant la naturalesa i ordre dels seus cent vint-i-cinc amino\xc3\xa0cids. Aquest fou el primer enzim del qual quedava definitivament clarificada la seva estructura._NEWLINE_L'any 1972 li fou concedit la meitat del Premi Nobel de Qu\xc3\xadmica, que compart\xc3\xad amb Stanford Moore, pels seus treballs sobre la relaci\xc3\xb3 entre l'estructura qu\xc3\xadmica i l'activitat catal\xc3\xadtica del nucli de les mol\xc3\xa8cula de la ribonucleasa. L'altra meitat del premi recaigu\xc3\xa9 en els treballs independents de Christian Boehmer Anfinsen sobre la ribonucleasa."